CELEX: C2007/082/92
Language: el
Date: 2007-04-14 00:00:00
Title: Υπόθεση T-34/07: Προσφυγή της 7ης Φεβρουαρίου 2007 — Goncharov κατά ΓΕΕΑ — DSB (DSBW)

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/43
            
         Προσφυγή της 7ης Φεβρουαρίου 2007 — Goncharov κατά ΓΕΕΑ — DSB (DSBW)
   (Υπόθεση T-34/07)
   (2007/C 82/92)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Karen Goncharov (Μόσχα, Ρωσική Ένωση) (εκπρόσωποι: οι δικηγόροι G. Hasselblatt και A. Späth)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: DSB (Κοπεγχάγη, Δανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 4ης Δεκεμβρίου 2006 (υπόθεση R 1330/2005-2)·
            
         
               —
            
            
               να καταδικάσει το ΓΕΕΑ στα δικαστικά του έξοδα καθώς και στα έξοδα της προσφεύγουσας·
            
         
               —
            
            
               σε περίπτωση συμμετοχής της DSB στη διαδικασία ως προσθέτως παρεμβαίνουσας, να καταδικαστεί η προσθέτως παρεμβαίνουσα στα δικά της δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: η προσφεύγουσα
   
      Σήμα προς καταχώριση: Το λεκτικό σήμα «DSBW »για υπηρεσίες των κατηγοριών 39, 41, 43 και 44 (αίτηση προς καταχώριση αριθ. 2 852 143).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: DSB
   
      Αντιταχθέν δικαίωμα επί σήματος ή σημείου: Το λεκτικό σήμα «DSB »(κοινοτικό σήμα αριθ. 2 292 290) για υπηρεσίες των κατηγοριών 35 έως 37, 39, 41 και 42, όπου η ανακοπή στράφηκε κατά της εγγραφής στις κατηγορίες 39, 41 και 43.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Ακυρώνει την απόφαση του τμήματος ανακοπών και κρίνει δεκτή την προσφυγή.
   
      Λόγοι ακυρώσεως: το τμήμα προσφυγών εσφαλμένως λαμβάνει ως βάση ότι ο λόγος απαραδέκτου του άρθρου 8, παράγραφος 1, στοιχείο β', του κανονισμού (EK) 40/94 (1) απαγορεύει την καταχώριση του σήματος «DSBW»· δεν υπάρχει κίνδυνος συγχύσεως μεταξύ των αντιπαρατιθεμένων σημάτων.
   
      (1)  Κανονισμός (ΕΚ) 40/94 του Συμβουλίου της 20ής Δεκεμβρίου 1993 για το κοινοτικό σήμα (ΕΕ 1994, L 11, σ. 1).